ลุ้น ครม. วันนี้ คลอดมาตรการเยียวยา-ลดค่าครองชีพปชช. บรรเทาผลกระทบโควิดรอบใหม่
ลุ้น ครม. วันนี้ คลอดมาตรการเยียวยา-ลดค่าครองชีพปชช. บรรเทาผลกระทบโควิดรอบใหม่
ลุ้น ครม. วันนี้ คลอดมาตรการเยียวยา-ลดค่าครองชีพปชช. บรรเทาผลกระทบโควิดรอบใหม่
12 ม.ค. 2564

รายงานข่าวจากทำเนียบรัฐบาล แจ้งว่า การประชุมคณะรัฐมนตรี (ครม.) วันนี้ (12ม.ค.64)​ พล.อ.ประยุทธ์ จันทร์โอชา นายกรัฐมนตรี และ รมว.กลาโหม เป็นประธานในรูปแบบการประชุมผ่านระบบวีดิโอคอนเฟอเร้นซ์ โดยมีวาระการประชุมที่น่าสนใจ ได้แก่
กระทรวงการคลัง เสนอมาตรการดูแลผู้ประกอบการและประชาชนที่ได้รับผลกระทบจากโควิด-19 ผ่านสถาบันการเงินของรัฐ 4 แห่ง คือ ธนาคารออมสิน ธนาคารเพื่อการเกษตรและสหกรณ์การเกษตร (ธ.ก.ส) ธนาคารอาคารสงเคราะห์ (ธอส.) และธนาคารพัฒนาวิสาหกิจขนาดกลางและขนาดย่อมแห่งประเทศไทย (เอ็สเอ็มอีแบงก์) อาทิ การเพิ่มสภาพคล่อง การพักหนี้ การลดดอกเบี้ยและการดูแลลูกหนี้กลุ่มต่างๆ, เสนอร่างกฎหมายตามมาตราภาษีเพื่อส่งเสริมระบบภาษีอิเล็กทรอนิกส์
นอกจากนี้ จะมีการเสนอรายละเอียดการเปิดลงทะเบียนโครงการคนละครึ่ง ที่เป็นการเก็บตกจากการเปิดให้ลงทะเบียนรอบสอง ซึ่งคาดว่าจะเปิดให้ลงทะเบียนได้ในช่วงปลายเดือน ม.ค.นี้ รวมถึงร่างพระราชกฤษฎีกาเงินสวัสดิการเกี่ยวกับการรักษาพยาบาล
ขณะที่สำนักงานสภาพัฒนาการเศรษฐกิจและสังคมแห่งชาติ (สศช.) หรือ สภาพัฒน์ จะเสนอมาตรการลดค่าใช้จ่ายให้ประชาชน อาทิ การลดค่าน้ำ ค่าไฟฟ้า